થોડા દિવસો પહેલા સુરતના મુકેશ પટેલ અને કડીના મનસુખભાઇનો પૈસાની લેતી દેતીની વાતચીતનો એક વીડિયો સામે આવ્યો હતો.જેમના પર આરોપ છે કે આ લોકોએ રાજકીય પાર્ટીના ઇશારે આંદોલન તોડવા કેટલાક કન્વીનરોને રૂપિયાની ઓફર કરી હતી.જેની વાતચીત આ વીડિયોમાં દેખાઇ રહી હતી, ત્યારે હવે કહેવાતા સમાજના આગેવાન જેરામ બાપાનો વધુ એક વીડિયો સામે આવતા પાટીદાર સમાજ પ્રત્યેની તેમની ફરજો પર શંકા વ્યકત થઇ રહી છે, પાટીદાર સમાજે તેમને જે સ્થાન આપ્યું છે તે સ્થાનની ગરિમા લજવાઇ રહી હોય તેવું લાગી રહ્યું છે ? જો જયરામ વાંસજડીયાએ પાટીદાર અનામત આંદોલન તોડવા કોઇ પ્રયાસ કર્યા હોય તો સમાજમાં તેઓ રોષનો ભોગ બનશે તે નક્કિ છે, શું શહીદોના પરિવારો તેમને માફ કરશે ? શું સમાજ સામે કોઇ ષડયંત્ર થઇ રહ્યું છે ? અનેક પ્રશ્નો આ વીડિયો પરથી ઉભા થઇ રહ્યાં છે, સાથે જે સૌથી મોટો સવાલ એ છે કે જો આંદોલન તોડવા રૂપિયા વહેંચવામાં આવ્યા હોય તો શું તે રૂપિયા પાટીદાર સમાજના હતા કે પછી અન્ય કોઇ રાજકીય પાર્ટીના હતા ?